《秦楼月》
宋代·陈三聘

青楼缺。楼心人待黄昏月。黄昏月。入帘无奈，柳绵吹雪。

谁人弄笛声呜咽。伤春未解丁香结。丁香结。鳞鸿何处，路遥江阔。

作者简介：陈三聘，宋代诗词家。约公元一一六二年前后在世。字梦弼（或写作“㢸”），南宋吴郡（今苏州）人。生卒年均不详，约宋高宗绍兴末前后在世。生平事迹无考。工词，有《和石湖词》一卷，入选《强村丛书》传于世。